stanford-oval/wikipedia huggingface dataset:
פאפא בובה דיופ
תחילת הקריירה > שווייץ ומונדיאל 2002

דיופ חתם בליגה הבכירה, בקבוצת נשאטל גזמאקס, שם שיחק במשך עונה, אשר קידמה אותו לתחנה הבאה, קבוצת הפאר: גראסהופרס ציריך. גם בקבוצה זו שיחק עונה אחת, בה זכה באליפות ליגת העל השווייצרית והשתתף לראשונה בגביע אופ"א.
בסוף אותה עונה התקיים מונדיאל 2002, אותו אירחו במשותף קוריאה הדרומית ויפן. במשחק הפתיחה התמודדו נבחרת צרפת החזקה, אשר הגיעה בקול תרועה רמה כזוכת הטורניר הקודם, אל מול סנגל, אשר זו הייתה העפלתה הראשונה לטורניר. המשחק הסתיים בניצחון סנגל של 0–1, בזכות שער של דיופ, שגרם להדחתה בדיעבד של צרפת. דיופ הבקיע בנוסף צמד גולים במשחק בשלב הבתים נגד נבחרת אורוגוואי, בו הובילה סנגל 0–3 והמשחק הסתיים בתוצאה 3-3. סנגל נעצרה רק ברבע גמר המונדיאל, שם הפסידה 0–1 לנבחרת טורקיה. לאחר המונדיאל, דיופ הפך לסמל לאומי בסנגל ולשחקן מבוקש.
לאחר המונדיאל ב-2002, דיופ חתם על חוזה לחמש שנים וחצי בקבוצת לאנס מליגת העל הצרפתית בכדורגל. לאחר שנתיים וחצי במועדון, במהלכן הפך לשם דבר, נקנה בסכום של שישה מיליון פאונד, על ידי קבוצת פולהאם הלונדונית.
תחילת הקריירה > פולהאם ופורטסמות'

בפולהאם השתקע דיופ לשלוש שנים הבאות והפך לשחקן מפתח בקבוצה. כבר בעונתו הראשונה במועדון, נבחר על ידי חברת הניתוחים הסטטיסטיים של הליגה, לשחקן המצטיין של הקבוצה. המנג'ר של פולהאם, בעונתו האחרונה של דיופ בקבוצה (2006/07), טען שלדיופ היו הכישורים הנחוצים על מנת להפוך לאחד הקשרים הטובים ביותר בליגה האנגלית. לדבריו: "אין סיבה שבובה לא יביא את עצמו להיות אחד מטובי הקשרים בליגה, ולשם אני רואה אותו מגיע ונחתם כאחד הטובים. ראיתי אותו משחק לאורך השנים ויש לו את מה שצריך בשביל זה".
בעונה הבאה בפולהאם, הוכתר על ידי אוהדי הקבוצה כ"שחקן השנה של המועדון". הוא חתם על חוזה חדש לארבע עונות, הרגיש נאהב על ידי האוהדים, ואף נבחר לקפטן הקבוצה. אלא שדווקא אז התקדמותו נקטעה על ידי סדרת פציעות בשרירי מיתר הברך, כף הרגל והגב. אלו גרמו לו להיעדר מהמגרשים עד סוף השנה האזרחית. כמו כן, איבד את סרט הקפטן לדני מרפי. בחודש ינואר, קבוצת ויגאן אתלטיק הציעה לרכוש אותו בסכום של כ-5 מיליון פאונד. אולם דיופ סירב למעבר, על מנת שיוכל לעזור לקבוצתו להימנע מירידת ליגה. הקבוצה לבסוף ניצלה ושמרה על מקומה בליגה, בשל הפרש שערים טוב יותר. לאחר מכן קיבל דיופ את הצעה אחרת, מקבוצת פורטסמות', ופתח פרק חדש בקריירה.
דיופ היה חלק מרכזי בזכיית הקבוצה בגביע האנגלי בשנת 2008, תוך משחק בגמר נגד קארדיף. אך לאור ירידת הליגה של הקבוצה בשנת 2010, השחקן שוחרר לא.א.ק. אתונה היוונית.
תחילת הקריירה > א.א.ק אתונה

למרות ההתעניינות, טרם חתימתו ביוון, מצד פולהאם, סלטיק ופריז סן-ז'רמן, השחקן טען: "אני שמח מאוד לחתום בא.א.ק, זהו מועדון ענק, שמשחק בקביעות במפעלים האירופיים ויש לי ציפיות לזכות עם המועדון בתארים. הייתי מופתע מהדרך הנהדרת בה קיבלו אותי אוהדי הקבוצה בשדה התעופה ואני מקווה שאוכל לעשות את הטוב ביותר עבור המועדון". עקב פציעות רבות, דיופ שיחק תשעה עשר משחקים בלבד לאורך העונה, במהלכה זכה עם הקבוצה בגביע היווני, ובזכות תצוגה טובה של דיופ במשחק הגמר. בסוף העונה הודיעה ווסטהאם יונייטד הלונדונית, כי החתימה את השחקן על חוזה לעונה אחת, בהעברה חופשית.
תחילת הקריירה > ווסטהאם וברמינגהאם

עסקת החתימה בווסטהאם יונייטד כללה אופציות לחוזה לעונה נוספת, אך דיופ עזב, ונדד בסוף העונה לברמינגהאם סיטי, לאחר שכבש גול אחד במדי הפטישים. לאחר חצי עונה הכוללת בעיות ויזה, פציעות ושתי הופעות בלבד, עזב השחקן את הקבוצה, עקב בעיות כלכליות להשאירו. הייתה זו קבוצתו האחרונה של דיופ. לאחריה פרש ממשחק פעיל עקב פציעותיו הרבות.
חיים אישיים

לאחר פרישתו עסק במתן חינוך ראוי, ותמיכה בילדים אשר התייתמו מהוריהם עקב מחלת המלריה בסנגל. הוא הקים את ארגון (FAM (Fighting for Malaria, שעובד יחד עם ממשלת סנגל.[דרוש מקור]
דיופ נפטר ב-29 בנובמבר 2020 לאחר מחלה ממושכת.
הערות שוליים

↑  "Ex-Fulham, Portsmouth and Senegal midfielder Diop dies aged 42 | Goal.com". www.goal.com.
| נבחרת סנגל – מונדיאל 2002 |
| --- | --- | --- |
|  1 סילבה •  2 דאף •  3 סאר •  4 פאפה מאליק דיופ •  5 נדור •  6 סיסה •  7 ה.קמארה •  8 טראורה •  9 ס.קמארה •  10 פדיגה •   11 דיוף •  12 פאיי • 13 דיאטה •  14 מוסה אנדיאיי • 15 דייאו • 16 דיאלו • 17 קולי • 18 תייאו • 19 פאפא בובה דיופ • 20 סילבן אנדיאיי • 21 בייה • 22 סיסוקו • 23 מכתאר אנדיאיי • מאמן: מצו |  1 סילבה •  2 דאף •  3 סאר •  4 פאפה מאליק דיופ •  5 נדור •  6 סיסה •  7 ה.קמארה •  8 טראורה •  9 ס.קמארה •  10 פדיגה •   11 דיוף •  12 פאיי • 13 דיאטה •  14 מוסה אנדיאיי • 15 דייאו • 16 דיאלו • 17 קולי • 18 תייאו • 19 פאפא בובה דיופ • 20 סילבן אנדיאיי • 21 בייה • 22 סיסוקו • 23 מכתאר אנדיאיי • מאמן: מצו | סנגל |
| --- | --- |
בקרת זהויות :  GND: 1222453355  VIAF: 1349160728550410380001   WorldCat (עם VIAF): 1349160728550410380001
פלאש מוב

קרב כריות המוני בכיכר רבין
פְלֶאש מוֹבּ (באנגלית: Flash-mob ) היא התקבצות פתאומית במקום מסוים ולזמן קצר, של אנשים העושים דבר מה לא-שגרתי או חסר משמעות לכאורה, ומתפזרים כהרף עין.
פעילויות אלה מתקיימות בדרך כלל לשם חוויית בידור, ביטוי אמנותי או סאטירה. קבוצת המשתתפים מתארגנת בדרך כלל באמצעות התקשורת, המדיה החברתית או הודעות ויראליות בדואר אלקטרוני. אף שלצופה מהצד אירועי פלאש מוב נראים ספונטניים, לרוב הם מתוכננים מראש, ולעיתים דורשים הכנות וחזרות. לא ידוע על נזקים ברכוש או בנפש בעקבות פעילויות מסוג זה, ובדרך כלל הן מתקבלות על ידי הקהל בתשואות ובהתלהבות.
אף שהמושג "פלאש מוב" אינו מיוחס במקורו לאירועים פוליטיים כגון מחאות, פרסומות ואירועי יחסי ציבור המופקים על ידי משרדי פרסום עם משתתפים בשכר, יש שמשתמשים בו גם למטרות אלה.
בעולם

בצרפת התקיים אירוע פלאש מוב עקב הצבת מועמדותו של בנו של נשיא צרפת ל-EPED - סוכנות חצי-ממשלתית המפקחת על נושא הנדל"ן וענייני מנהל נוספים במתחם "לה דפנס" בצרפת. מפגינים התגודדו ברחבי צרפת, ובהפגנה החזיקו בננות כסמל לכך שהמועמדות של סרקוזי ג'וניור מדרדרת את צרפת למעמד של רפובליקת בננות.
160 משתתפים עצרו ל-4 דקות בתחנת הרכבת של שיקגו באמצע יום עבודה.
50 משתתפים עצרו ל-4 דקות באמצע סופרמרקט המצולם ב-50 מצלמות.
50 משתתפים ביצעו ריקוד משותף בסטוקהולם באמצע פעילות שוטפת בפארק שעשועים.
60 משתתפות ביצעו ריקוד משותף באמצע מרכז מסחרי באיטליה לשיר 3 של הזמרת בריטני ספירס .
תלייה המונית של בגדים לייבוש בקרון רכבת תחתית נוסע בגרמניה.
באירוע הפתיחה של עונת השידורים ה-28 לתוכנית אופרה ב-11.9.2009, 21,000 רקדנים מילאו את כיכר מישיגן בשיקגו בריקוד משותף לצליל להקת בלאק אייד פיז בשיר I Gotta Feeling. זהו האירוע הגדול ביותר מסוג פלאש מוב שהתקיים עד כה בעולם (נכון לאוקטובר 2009).
באירוויזיון 2010 ביצעו קבוצות אנשים במדינות שונות ברחבי אירופה ריקוד משותף לצלילי השיר "Glow" של הצמד "Madcon". הקטע, שהוקלט מראש, היווה חלק מהמופע האומנותי ששודר בין החלק של ביצוע השירים לבין שלב הניקוד.
באוסטריה התאספו 100 יהודים בכיכר, ושכבו על הרצפה כאשר ברקע נשמעה אזעקה, ולאחר מכן התפזרו.
בישראל

בישראל התקיימו מספר אירועי פלאש מוב, ביניהם:
ב־7 במרץ 2005 וב-27 ביוני 2007 אורגנו אירועי פלאש מוב שבמסגרתם התקיים קרב כריות רב משתתפים בכיכר רבין.
התקיימו מספר אירועי מובייל קלאבינג (Mobile Clubbing) - מסיבת רחוב שבה כל אחד רוקד לצלילי נגן המוזיקה האישי שלו.
ב-7 ביוני 2007 התקיים פלאש מוב פוליטי בדיזנגוף סנטר ובגן העיר בתל אביב. המפגינים נכנסו לקניון, ובשעה מסוימת החלו לצעוק סיסמאות בגנות השלטון בשטחי 67' למשך 30–60 שניות ולאחר מכן התפזרו.
ב-7 במרץ 2008 התקיים בישראל "פלאש מוב" של צלמים. אלו הגיעו מתחת למגדל האופרה בתל אביב וצילמו אותו למורת רוחם של המאבטחים, כמחאה על כך שכחודש לפני כן מאבטחי הבניין לא הרשו לאחד הצלמים לצלם את הבניין, מכיוון שלטענתם זוהי פגיעה בזכויות יוצרים (תמונות מהאירוע).
ב-30 באוקטובר 2009 התקיים ריקוד המונים משותף בכיכר דיזנגוף לשיר Thriller של מייקל ג'קסון, בדומה למאורעות אחרים שהתקיימו בעולם לאחר מותו של הזמר.
ב-29 בנובמבר 2009, במדרחוב ברחוב בן-יהודה בירושלים, התקיים ריקוד המוני לכבוד חג החנוכה מטעם ארגון נפש בנפש.
ב-18 בפברואר 2010, במהלך ערב הפתיחה של הביאנלה הים תיכונית בחיפה, התקיים ריקוד המוני לצלילי השיר allstar של להקת Smash Mouth. כ-150 רקדנים לקחו חלק בריקוד שנמשך כ-3 דקות.
ב-31 במרץ 2010 התקיים פלאש מוב המוני בשכונת נחלת בנימין בתל אביב על ידי חברי תנועת הנוער העובד והלומד, כטיזר לאירועי אחד במאי. הקליפ המלא
ב-22 בספטמבר 2010 התקיים פלאש מוב רואדה (סלסה) בקניון עזריאלי, שאורגן על ידי חברי מדיה נוצ'ה סלסה.
בשנת 2015 התאספה קבוצת פלאש מוב ברכבת ושרה את ההמנון הלאומי "התקווה" בקצב מהיר.
בשנת 2018 התקיים ריקוד פלאש מוב בפארק הרצליה עם עשרות רקדניות מרחבי הארץ. הקליפ המלא
מאפיינים נפוצים של פלאש מוב

ריקוד משותף
קטע נגינה משותף, לרוב מנוגן על ידי תזמורת
שירה
הליכת שיכורים
חיבוק משותף
קרב כריות המוני
קריאה או צעקה משותפת (מסרים בעלי משמעות ולעיתים חסרי משמעות כמו מספרים רנדומליים)
ייתכנו פעילויות נוספות של התנהגויות לא סבירות או במקומות לא סבירים (התפשטות, הפרחת בלונים, צחוק המוני ללא סיבה)
הערות שוליים

↑  טליה שחר‏, צרפת: "הנסיך ז'אן" מוריד פרופיל, באתר וואלה, 22 באוקטובר 2009
↑  פעילי שמאל הפגינו בקניונים בתל אביב, באתר וואלה, 7 ביוני 2007
↑  נוף תל אביבי©: אספסוף-בזק למימוש הזכות לצלם בפרהסיה
↑  מבצע אופרה
↑  צילום האירוע במדרחוב בן יהודה
| --- | --- |
בקרת זהויות :  GND: 7738204-3
באר שבע הגלילית

| --- | --- |

 מיקום
 מדינה:  ישראל 
 קואורדינטות:  32°55′52″N 35°25′03″E﻿ / ﻿32.931111°N 35.4175°E﻿ / 32.931111; 35.4175
  (למפת הגליל העליון מוגדלת) באר שבע הגלילית(למפת הגליל העליון רגילה) באר שבע הגלילית(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום באר שבע הגלילית(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום באר שבע הגלילית
 
באר שבע הגלילית (בערבית: חירבת אבו שבע) הייתה עיירה קדומה על גבול הגליל העליון והגליל התחתון, בסמוך לצומת שבע ולכפר חנניה, 8 ק"מ דרומית מערבית לצפת.
העיירה, שהתפרסה עד לאזור צומת שבע, נבנתה על גבעה תלולה המתנשאת לגובה של יותר ממאה מטרים מעל בקעת בית הכרם, וחולשת על הדרך מעמק עכו לגליל (כיום כביש 85). התיישבות במקום התקיימה מתקופת הברזל עד לתקופה הרומית, אך נמצאו באתר גם ממצאים מהתקופה הביזנטית. ייתכן כי שמו של היישוב נובע מבארות מים שהיו בסביבתו. על שם היישוב נקראת צומת שבע (צומת חנניה) ונחל שבע (סב') הסמוך.
במקרא

העיר אינה מוזכרת באופן מפורש בתנ"ך (אם כי היו ששייכו אליה אזכורים של באר שבע המקראית), אך ייתכן וקיומה רמוז בו. בספר מלכים א', מסופר כי אליהו נס לעיר באר שבע כאשר ברח מפני איזבל: "וַיָּבֹא בְּאֵר שֶׁבַע אֲשֶׁר לִיהוּדָה". מן הביטוי "אשר ליהודה" מסיקים החוקרים כי הייתה עיר נוספת שנקראה בשם באר שבע מחוץ לתחומי ממלכת יהודה, ולכן ביטוי זה נדרש לשם הבהרה. ביטוי זהה מוזכר בקשר לעיר בית שמש שביהודה, ואכן, ערים נוספות בשם בית שמש היו בנחלת שבט נפתלי ובנחלת שבט יששכר בצפון הארץ. ביטוי זה חוזר גם בהקשר לעיר שוכה שביהודה, על מנת להבדילה מהעיר שוכה שבשרון.
היסטוריה

בתקופה הישראלית ובתקופה ההלניסטית התקיים במקום כפר קטן.
בתקופה הרומית, היישוב הפך לעיירה גדולה, שנמנית ברשימת היישובים שאותם ביצר יוסף בן מתתיהו כחלק מההכנות למרד בשנת 66 לספירה: "ובדעתו, כי הרומאים יעלו על ארץ ישראל דרך הגליל, בִּצּר את כל משגבי הארץ, את יודפת ואת באר־שבע..." (מלחמות היהודים ב', כ', ו'), "ביצרתי גם ערים אחדות בגליל התחתון...ובאר שבע...במקומות האלה אצרתי צורכי אוכל לרוב וגם נשק לביטחון לימים הבאים" (ספר חיי יוסף לז'). למרות זאת, הרומאים הצליחו להחריב את העיר ולהרוג את יושביה בסופו של דבר. כיום בפסגת הגבעה קיימים שרידי מבנים, שייתכן כי הם שרידי המבצר שבנה יוסף בן מתתיהו.
יוסף בן מתתיהו מציין את האתר כאחד מגבולות הגליל העליון בדומה לחז"ל שמיקמו את גבול זה באזור כפר חנניה הסמוך.
העיר ירדה מגדולתה כבר בתקופה הרומית, אך באתר נמצאו גם ממצאים מהתקופה הביזנטית. לפי טענת חלק מהחוקרים, היישוב המשיך להיות מאוכלס עד המאה השלישית, אך אוכלוסייתו הלכה והידלדלה החל מהמאה הראשונה לספירה.
חפירות באתר

האתר נחפר לראשונה בשנת 1873. בשנת 1985 נערכה במקום חפירה נוספת והתגלה שטח מבוצר שגודלו 60–70 דונם. עובייה של החומה הצפונית היה 2.8 מטרים והיו בה שלושה מגדלים. החומה המזרחית הייתה בנויה בצורת זיגזג. בשנת 2000 ו-2004 התקיימו במקום חפירות נוספות. המכון לארכאולוגיה גלילית ביצע סקר בבית הקברות היהודי העתיק במקום. באתר התגלו חרסים רבים מתקופות היסטוריות שונות.
ראו גם

באר שבע
כפר חנניה
הגליל העליון
המכון לארכיאולוגיה גלילית
בית לחם הגלילית
הערות שוליים

↑  המרכז לחקר המורשת התורנית בגליציה ובוקובינה
↑  מלכים א', פרק י"ט, פסוק ג'
↑  מלכים ב', פרק י"ד, פסוק י"א
↑  ספר יהושע, פרק י"ט, פסוק ל"ח
↑  ספר שופטים, פרק א', פסוק ל"ג
↑  ספר יהושע, פרק י"ט, פסוק כ"ב
↑  ספר שמואל א', פרק י"ז, פסוק א'
1 2  ספר מלכים א', פרק ד', פסוק י'
↑  מלחמות היהודים, ספר ג', 40-39, בתרגום ליזה אולמן, הוצאת כרמל, ירושלים, תש"ע.
↑  משנה, מסכת שביעית, פרק ט', משנה ב'.
↑  לפי ליבנר, באתר הושבילים
| --- | --- |
בקרת זהויות :  NLI: 987008370575305171  VIAF: 6509159035174501380005   WorldCat (עם VIAF): 6509159035174501380005
קולנוע אמריקאי

שלט הפרוור הוליווד בלוס אנג'לס, מסמל את תעשיית הקולנוע באזור.
קולנוע אמריקאי (שם נפוץ אחר: קולנוע הוליוודי; באנגלית: Cinema of the United States) הוא מונח הכולל את מגוון התוצרים הקולנועיים המופקים בארצות הברית; נודע גם בשם "קולנוע הוליוודי" על שם השכונה "הוליווד", אשר בה קמו האולפנים הגדולים הראשונים במדינה.
הקולנוע האמריקאי הוא אחד מענפי הסרטים המפותחים והמצליחים ביותר בעולם, ותעשיית הסרטים בארצות הברית מפיקה מאות תוצרים מדי שנה, לקולנוע ולטלוויזיה. אף על פי שלא כל הסרטים האמריקאים מופקים בהוליווד – הפך המחוז המפורסם בלוס אנג'לס לשם נרדף לתעשיית הסרטים המקומית. לקולנוע האמריקאי נודעת השפעה רבה על הקולנוע העולמי מראשית שנות ה-20 של המאה ה-20, וההיסטוריה של הקולנוע שזורה בסיפורו של הקולנוע האמריקני ובהיסטוריה של ארצות הברית.
היסטוריה > סרטי הראינוע הראשונים באמריקה

בשנת 1878 הציג לראשונה הצלם האמריקני אדוארד מויברידג' את שיטת הצילום החדשה שפיתח, בעזרתה הצליח להפיק סדרת תמונות של סוס בתנועה. הוא צילם את התמונות בפאלו אלטו שבקליפורניה באמצעות מערך של מצלמות סטילס אותן הציב בשורה זו אחר זו. ההישג של מייברידג' הניע ממציאים רבים נוספים לנסות וליצור התקנים דומים שיהיו מסוגלים ללכוד תנועה באותו האופן. בארצות הברית, תומאס אלווה אדיסון היה בין הראשונים שייצר מכשיר מסוג זה.
לדברי אן מורה, אוצרת המוזיאון לאמנות מודרנית בניו יורק, הקולנוע האמריקאי נולד בשנת 1893, עם הופעתו של סרט סצנת הנפחות, סרטון בן שלושים שניות שתיעד שלושה נפחים בעבודתם. זהו הסרט המוקדם ביותר המוכר.
ההקרנות הראשונות של סרטים בפני קהל גדול התבצעו בארצות הברית, לרוב במהלך ההפסקות בין מופעי בידור שונים של זמרים, להטוטנים, בדרנים וכדומה, כשבהמשך, יזמים שונים החלו להקרין ברחבי העולם את הסרטים אותם צילמו. סרט הקולנוע האמריקאי הראשון שזכה להצלחה משמעותית [דרושה הבהרה] נקרא: "שוד הרכבת הגדול", שבוים על ידי אדווין סטנטון פורטר.
היסטוריה > הקמתה של הוליווד

לפני מלחמת העולם הראשונה, הופקו הסרטים במספר ערים שונות בארצות הברית, אך ככל שתעשיית הקולנוע האמריקנית התפתחה החלו יוצרי הסרטים להימשך אל האזור הדרומי של קליפורניה, במיוחד בשל מזג האוויר הנוח שאפשר להם לצלם סרטים בחוץ במהלך כל עונות השנה, וכן בשל מגוון סוגי הנוף הקיימים באזור זה. בהמשך החלו להיפתח אולפני סרטים ברובע שקט של העיר לוס אנג'לס שבקליפורניה בשם הוליווד.
במהלך תחילת העשור הראשון של המאה ה-20, כאשר תעשיית הקולנוע עדיין הייתה בתחילת דרכה, מהגרים רבים, בעיקר יהודים, מצאו תעסוקה בתעשיית הקולנוע האמריקנית בעיקר משום שרבים מהם לא הצליחו להשתלב בתעשיות האחרות בשל אפליה שהייתה קיימת באותה העת במקומות העבודה האמריקאים כלפי האוכלוסייה היהודית בארצות הברית. בתחילה התקיימו בעיקר הקרנות הסרטים בתיאטראות שזכו לכינוי "ניקלאודיאונים" (Nickelodeons), משום שמחיר הכניסה לסרט היה ניקל אחד בלבד (חמישה סנט). תוך מספר שנים, אישים כגון סמואל גולדווין, קארל למל, אדולף צוקור, ג'סי לסקי, לואי ב. מאייר והאחים וורנר (הארי וורנר, אלברט וורנר, סם וורנר וג'ק וורנר) החלו לעסוק בהפקת סרטים. במהרה הם עמדו בראש אולפני הסרטים של תעשיית הקולנוע האמריקאית. ראשי האולפנים סללו בהמשך גם את הדרך עבור יוצרי סרטים רבים שהיגרו לארצות הברית ממדינות אחרות על מנת לעבוד בתעשיית הקולנוע האמריקאית. בשנת 1924, מתוך רצון לשלוט על כל שרשרת הייצור של הפקה, הפצה והקרנה של סרטי קולנוע, רכש מרקוס לואו שלושה אולפני קולנוע מהוליווד: סרטי מטרו, סרטי גולדווין (של סמואל גולדווין ואדולף צוקור) ואולפני מאייר (של לואי ברט מאייר). כך נוצרה חברת ההפקה מטרו גולדווין מאייר (MGM), כחברה בת של רשת בתי קולנוע לואוס. הדבר יצר שינוי מבני בתעשיית הקולנוע האמריקאית והפך אותה לאוליגופול הנשלט על ידי קבוצות ענק של חברות אולפנים שיש להם זרוע הפצה ורשת בתי קולנוע בבעלותן. ב-1948 החל הממשל הפדרלי להיאבק בתופעה המנוגדת לחוקי ההגבלים העסקיים ולפי פסק דין בית המשפט העליון של ארצות הברית United States v. Paramount Pictures, (Inc., 334 U.S. 131 (1948) שנקרא גם Hollywood Antitrust Case of 1948). פורקה ב-1959 חברת ההקרנה - בתי הקולנוע לואוס - מחברת ההפקה וההפצה MGM.
לאחר מלחמת העולם הראשונה הגיעו מאירופה יוצרי קולנוע שונים בהם הבמאים ארנסט לוביטש, אלפרד היצ'קוק, פריץ לאנג, וז'אן רנואר והשחקנים רודולף ולנטינו ומרלן דיטריך. הם הצטרפו לשורה ארוכה של שחקני קולנוע ילידי ארצות הברית שחלקם הגדול נהר לאזור דרום קליפורניה מאזור מערב ניו יורק לאחר שהוצגו בה הסרטים המדברים הראשונים.
היסטוריה > שנות ה־30 וה־40 – תור הזהב של הוליווד ודעיכתו

בשנות השלושים ושנות הארבעים, במהלך התקופה שזכתה לכינוי "עידן הזהב של הוליווד", הפיקו אולפני הסרטים בהוליווד בעיקר סרטי מערבונים, סרטי סלפסטיק, סרטי "פילם נואר", סרטים מוזיקליים, סרטי אנימציה מצוירים וסרטים ביוגרפיים. באותה העת אלפי אנשים הועסקו על ידי אולפני הסרטים - שחקנים, מפיקים, במאים, כותבים, פעלולנים, אנשי מלאכה וטכנאים. בבעלותם של אולפני הסרטים היו מאות בתי קולנוע בערים שונות ברחבי ארצות הברית בהם הוצגו הסרטים שלהם.
נקודת השיא של תעשיית הסרטים האמריקאית הייתה במהלך אמצע שנות הארבעים כאשר אולפני הקולנוע הפיקו באותה העת כ-400 סרטים בשנה שהוצגו בפני קהל של 90 מיליון צופים אמריקאים מדי שבוע.
סרטים בולטים במיוחד שהופקו במהלך תקופה זו כוללים את "הקוסם מארץ עוץ", "חלף עם הרוח", "מר סמית הולך לוושינגטון", "קזבלנקה", "אלו חיים נפלאים", "קינג קונג" ו"אורות הכרך".
לקראת סוף שנות הארבעים של המאה ה-20 תם "עידן הזהב" של הוליווד בעקבות שני גורמים שונים:
חקיקת חוקים אנטי מונופוליסטיים שהפרידו בין פעילות הפקת הסרטים לעסקי הקרנות הסרטים.
תחילת עידן הטלוויזיה.
מספר הסרטים שהופקו ירד באופן ניכר, אפילו כאשר תקציב ההפקה הממוצע לכל סרט עלה באופן משמעותי וכתוצאה מכך התעשייה נאלצה לשנות את האסטרטגיה העסקית שלה. כתוצאה מהשינויים החלו האולפנים להתמקד בעיקר בהפקת תוכני בידור אותם לא יכול היה המדיום הטלוויזיוני לספק לצופים - הפקות גדולות ומרהיבות. אף על פי שהטלוויזיה שברה את ההגמוניה שהייתה לתעשיית הקולנוע האמריקאית בענף הבידור האמריקאי, כתוצאה מכך חלו שינויים רבים שהועילו לתעשיית הקולנוע. הסיבה לכך היא משום שבמהרה דעכה דעת הקהל לגבי איכות התוכן הטלוויזיוני, בעוד שרבים החלו לראות בקולנוע לעומת זאת כמדיום אומנותי רציני יותר הראוי לכבוד.
היסטוריה > תקופת המלחמה הקרה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
היסטוריה > משנות ה־60 לשנות ה־80 > "הוליווד החדשה"

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
היסטוריה > משנות ה־60 לשנות ה־80 > עליית שוק הווידאו הביתי

במהלך שנות השמונים ושנות התשעים התרחשה התפתחות משמעותית נוספת. בעקבות עליית הפופולריות של שוק סרטי הווידאו נפתחה בפני האולפנים הזדמנות להגדיל את הרווחים שלהם באופן משמעותי על ידי השכרתם או מכירתם של סרטי קולנוע שונים שזכו לתשבחות רבות לאורך השנים על אף שכשלו בקופות כאשר יצאו לראשונה לאקרנים.
היסטוריה > משנות ה־60 לשנות ה־80 > תחילתם של "שוברי הקופות"

בהמשך נעשתה חלוקה ברורה יותר של ההפקות הקולנועיות האמריקאיות: סרטי שוברי קופות וסרטים עצמאיים. מאותה העת האולפנים החלו למקד את רוב המשאבים בקומץ הפקות יקרות מאוד שיצאו לאקרנים מדי שנה על מנת לשמור על הרווחיות שלהם. בדרך כלל ההצלחה של שוברי הקופות מסתמכת על כך שלסרט מלוהקים צוות שחקנים "כוכבים" ושיהיה לו פרסום מאסיבי על מנת שהסרט יהיה מסוגל למשוך לאולמות הקולנוע קהל עצום. סרט שובר קופות מוצלח הוא סרט שהצליח למשוך קהל גדול מספיק כדי שעלויות ההפקה יתקזזו ושהרווחים יהיו נאים.
בנוסף לסרטי שוברי הקופות האולפנים תומכים גם מדי שנה בעשרות הפקות עצמאיות שמופקים בתקציבים נמוכים ולעיתים קרובות באופן עצמאי ללא עזרת האולפן. סרטים שהופקו באופן זה, בדרך כלל שמים דגש על איכות מקצועית גבוהה במונחים של משחק, בימוי, תסריט ואלמנטים נוספים הקשורים בהפקה, בנוסף ליצירתיות וחדשנות.
במהלך שנות השבעים חל שינוי מהותי נוסף בתעשיית הקולנוע האמריקאית כאשר החלו להיכנס לתעשייה במאים צעירים שצמחו בבתי הספר לקולנוע ולמדו טכניקות שפותחו באירופה במהלך שנות השישים. במאים כמו פרנסיס פורד קופולה, ג'ורג' לוקאס, בריאן דה פלמה, מרטין סקורסזה, סטיבן ספילברג פיתחו את הז'אנרים והטכניקות הקולנועיות שהיו קיימות עד אז ולעיתים רבות הסרטים שלהם זכו לתשבחות רבות ולהצלחה קולנועית רבה. קופולה, ספילברג ולוקאס נחשבים לבמאים בעלי השפעה רבה על המודל הנוכחי של סרטי שוברי הקופות האמריקאים, בעקבות ההצלחות הגדולות של סרטיהם "הסנדק", "מלתעות" ו"מלחמת הכוכבים". הסרטים הללו, שכל אחד מהם שבר את שיאי הקופות של כל הזמנים כאשר יצא לאקרנים, השפיעו על ההחלטה של האולפנים להתמקד אף יותר בניסיונות להפיק להיטי ענק קולנועיים.
היסטוריה > משנות ה־90 ועד המאה ה־21

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
מהפך מהותי נוסף שהתרחש בסוף שנות השמונים ותחילת שנות התשעים היה כאשר דור במאים נוסף בהם ספייק לי, סטיבן סודרברג וקוונטין טרנטינו החיה מחדש את הקולנוע העצמאי האמריקאי עם סרטים כגון "עשה את הדבר הנכון", "סקס, שקרים ווידאוטייפ" ו"ספרות זולה". מבחינת בימוי, תסריט, עריכה, ואלמנטים קולנועיים נוספים, הסרטים הללו היו חדשניים, לעיתים גסים, והצליחו להפריך את המוסכמות הקיימות של הקולנוע ההוליוודי עד אז. יתר על כן, ההצלחה הניכרת לה זכו בקופות הובילו לכך שהם זכו למעמד חשוב בתרבות הפופולרית האמריקאית והמחישו את היכולת הטמונה בסרטים העצמאיים שהופקו בתקציבים נמוכים לזכות להצלחה מסחרית רבה.
מאפיינים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
סוגיות פוליטיות, חברתיות ותרבותיות

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
השפעה ותפוצה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
מרכיבי התעשייה ההוליוודית > פרסי קולנוע

פרס אוסקר
פרס גלובוס הזהב
פרס סאטורן
מרכיבי התעשייה ההוליוודית > אולפני קולנוע בולטים

פוקס המאה ה-20
דרימוורקס
האחים וורנר
חברת וולט דיסני
מטרו גולדווין מאייר
סרטי יוניברסל
סרטי סוני
סרטי קולומביה
פיקסאר
סרטי פרמאונט
מרכיבי התעשייה ההוליוודית > פסטיבלי קולנוע בולטים

פסטיבל הסרטים טרייבקה
פסטיבל סאנדנס
ראו גם

היסטוריה של הקולנוע
לקריאה נוספת

יובל ריבלין, מברלין להוליווד, הגירה ומהגרים יהודים-גרמנים בתעשיית הקולנוע האמריקאית 1942-1933, הוצאת מאגנס, 2024
הערות שוליים

↑   Suspense by Lois Weber and Phillips Smalley, סרטון  באתר יוטיוב, 14 באוגוסט 2013
↑  פסק הדין
סדרת תמונות הסוס בתנועה של אדוארד מויברידג'
ג'וסטוס בארנס בסרטו של אדווין פורטר "שוד הרכבת הגדול" (1903)
ג'ודי גארלנד בסצנה מתוך הסרט "הקוסם מארץ עוץ" (1939)
מטא-קוגניציה

מטה-קוגניציה היא היכולת של אדם לחקור את מחשבותיו.
מטה-קוגניציה - חשיבה על תוכני החשיבה
מטה-קוגניציה הוא מושג בפסיכולוגיה קוגניטיבית שמשמעו חשיבה ברמה גבוהה וכוללת פיקוח פעיל על מיומנויות חשיבה, תכנון, ניווט הבנה, הערכת התקדמות וכדומה. יכולתו של הפרט לחשוב על החשיבה שלו ולהיות מודע לתהליכי חשיבתו. מטה-קוגניציה מורכבת מתפקודים אקזקיוטיביים (executive function) ומודעות.
בהתאם לכך, ניתן להגדיר מטא-קוגניציה גם כידע המפורש של האדם בנוגע לתכנים של המחשבות הנוכחיות שלו.
עם זאת, תהליכים מטה-קוגניטיביים יכולים להתרחש גם באופן ספונטני ולא מודע.
ראשית התפתחותה של המטה-קוגניציה הייתה בפיתוח המושג תאוריה של תודעה. זהו מושג העוסק ביכולתם של ילדים צעירים להשתמש במונחים הקשורים למצבי חשיבה כדי להבין, לפרש ולחזות את החשיבה של האחר, כמו גם להסביר התנהגויות ואמונות שלו. בהתאם לכך, מטא-מודעות יכולה לסייע לאדם לשפעול תהליכים של שליטה עצמית.
חשיבה מטה-קוגניטיבית מתפתחת אצל ילדים באופן אינטואיטיבי כחלק מההתפתחות הקוגניטיבית, בהשפעת האינטראקציה עם הסביבה, כמו הורים, קבוצת השווים, מורים וכו'.
קיומם של תהליכים מטה-קוגניטיביים מסתמך על יכולת דיבור פנימי, אשר מאפשרת יצירת יצוג מילולי לבניית מודל לתהליכים אלה. הדיבור הפנימי מצריך מאגר שפתי רלוונטי.
נדידת מחשבות משקפת את היכולת של האדם להתנתק מתהליכי התפיסה המיידיים של הסביבה החיצונית (המכונה perceptual decoupling), לצד היכולת להתמקד בתכנים מנטליים פנימיים בצורה מטא-קוגניטיבית. בהתאם לכך, יש לה תפקיד חשוב בציפייה לקראת הבאות ותכנון של פעולות עתידיות